open-index/open-wikipedia-markdown huggingface dataset:
రాజీవ్ దీక్షిత్

**రాజీవ్ దీక్షిత్** (30 నవంబర్ 1967 - 30 నవంబర్ 2010) ఒక సామాజిక కార్యకర్త, భారత స్వాభిమాన్ ట్రస్ట్ జాతీయ కార్యదర్శి.  అతను తన ప్రాథమిక, మాధ్యమిక విద్యను ఫిరోజాబాద్‌లో అభ్యసించాడు.
## కెరీర్
1990ల ప్రారంభంలో భారతీయ పరిశ్రమలను రక్షించే ప్రచారంగా దీక్షిత్ "ఆజాదీ బచావో ఆందోళన్" (స్వేచ్ఛా ఉద్యమం)ను స్థాపించాడు, ప్రపంచీకరణ ధోరణిలో భాగంగా భారతదేశంలో బహుళ-జాతీయ సంస్థలు తమ ఉనికిని పెంచుకుంటున్న సమయంలో రామ్‌దేవ్‌కు సహాయకుడుగా, దీక్షిత్ అవినీతి రహిత సంస్థ భారత్ స్వాభిమాన్ ఆందోళన్‌కు జాతీయ కార్యదర్శిగా పనిచేశాడు.

కార్యకర్తగా తన కెరీర్‌లో, దీక్షిత్ భారతీయ పన్నుల వ్యవస్థను వికేంద్రీకరించాలని డిమాండ్ చేశాడు, బ్యూరోక్రాటిక్ అవినీతికి ప్రస్తుత వ్యవస్థే ప్రధాన కారణమని పేర్కొంది.  అతను 80 శాతం పన్ను రాబడిని రాజకీయ నాయకులు, బ్యూరోక్రాట్‌లకు జీతాలు చెల్లించడానికి ఉపయోగించారని, భారత ప్రభుత్వం ఆధునిక బడ్జెట్ విధానాన్ని భారతదేశంలోని మునుపటి బ్రిటిష్ బడ్జెట్ వ్యవస్థతో పోల్చారు.
## మరణం
దీక్షిత్ 30 నవంబర్ 2010న చత్తీస్‌గఢ్‌లోని భిలాయ్‌లో మరణించాడు, మరణానికి గుండెపోటు కారణమని డాక్టర్లు పేర్కొన్నారు.  దహన సంస్కారాలను రామ్‌దేవ్, రాజీవ్ సోదరుడు ప్రదీప్ నిర్వహించారు.
## మూలాలు


వర్గం:సంఘ్ పరివార్
వర్గం:ప్రముఖ వ్యక్తులు
చిట్కల బిరాదార్

**చిట్కల బిరాదార్**, కన్నడ నాటకరంగ, సినిమా, టివి నటి. *కన్నడతి* సీరియల్‌లో రత్నమాల పాత్రతో మంచి గుర్తింపు పొందింది.

## జీవిత విషయాలు
బిరాదర్ 1972, నవంబరు 21న కర్ణాటకలోని గుల్బర్గాలో జన్మించింది. గుల్బర్గా విశ్వవిద్యాలయం నుండి ఆంగ్లంలో పట్టాపొందిన బిరాదర్, కొంతకాలం ఆంగ్ల ఉపాధ్యాయురాలిగా పనిచేసింది. ఆ తర్వాత జర్మనీలో ఇంగ్లీష్ టీచర్‌గా కూడా పనిచేసింది.

## సినిమారంగం
నటి సుందరశ్రీ సలహామేరకు *బందే బరాటవ కాలా* అనే టెలిసీరియల్ ద్వారా కన్నడ సినీ పరిశ్రమలోకి వచ్చింది.

## సినిమాలు

## టెలివిజన్

## మూలాలు

వర్గం:జీవిస్తున్న ప్రజలు
వర్గం:1972 జననాలు
వర్గం:కన్నడ సినిమా నటీమణులు
వర్గం:కన్నడ ప్రజలు
ప్రతిమాదేవి

**ప్రతిమాదేవి** (9 ఏప్రిల్ 1933 - 6 ఏప్రిల్ 2021) కన్నడ సినిమా నటి. 1947లో వచ్చిన *కృష్ణలీల* చిత్రం ద్వారా సినిమారంగంలోకి ప్రవేశించింది. *జగన్మోహిని* (1951)లో ప్రధాన పాత్రలో కూడా నటించింది. బాక్సాఫీస్ వద్ద 100 రోజులు పూర్తి చేసుకున్న మొదటి కన్నడ చిత్రమది. ప్రతిమాదేవి దాదాపు 60కి పైగా చిత్రాలలో నటించింది.

## జీవిత చరిత్ర
ప్రతిమాదేవి 1933 ఏప్రిల్ 9న కర్ణాటక దక్షిణ కెనరా ప్రాంతంలోని కల్లడ్క అనే పట్టణంలో ఉపేంద్ర షెనాయ్ - సరస్వతీబాయి దంపతులకు జన్మించింది. ప్రతిమాదేవి నాలుగైదు సంవత్సరాల వయస్సులో తండ్రిని కోల్పోయింది; దాంతో అమె కుటుంబం మంగళూరుకు, తర్వాత అహ్మదాబాద్‌కు వలస వెళ్ళింది. 1941 తమిళ చిత్రం సావిత్రిలో *నారదర్‌గా* ఎం.ఎస్ సుబ్బులక్ష్మి పాత్రను చూసిన ప్రతిమాదేవి సినిమాలపై ఆసక్తిని పెంచుకుంది.

## కళారంగం
సినిమాల్లోకి రాకముందు ప్రతిమాదేవి 11 ఏళ్ళ వయసులో వృత్తి నాటకరంగంలో చేరింది. 1947లో *కృష్ణలీల* సినిమాలో తొలిసారిగా నటించింది. తరువా 1951లో వచ్చిన *జగన్మోహిని సినిమాలో* కనిపించింది. ఇది థియేటర్లలో 100 రోజుల ప్రదర్శన పూర్తి చేసిన మొదటి కన్నడ చిత్రంగా నిలిచింది. 1952లో మేకప్ సుబ్బన్నతో కలిసి ప్రతిమాదేవి *చేసిన దల్లాలీ* సినిమా కూడా పెద్ద విజయం సాధించింది. మహాత్మా ఫిలింస్ బ్యానర్‌లో తన భర్త నిర్మించిన చిత్రాలలో నటించింది.

## వ్యక్తిగత జీవితం
ప్రతిమాదేవికి డి. శంకర్ సింగ్ తో వివాహం జరిగింది. వారికి నలుగురు పిల్లలు. కొడుకు రాజేంద్ర సింగ్ బాబు (సినిమా దర్శకుడు), సంగ్రామ్ సింగ్, జైరాజ్ సింగ్, కుమార్తె విజయలక్ష్మి సింగ్, నటి, నిర్మాత. 

## మరణం
ప్రతిమాదేవి 88 సంవత్సరాల వయస్సులో 2021 ఏప్రిల్ 6న మైసూర్‌లోని సరస్వతీపురలోని తన నివాసంలో  మరణించింది.

## సినిమాలు

# కృష్ణలీల (1947)...గోపి
# శివ పార్వతి (1950)
# జగన్మోహిని (1951)
# శ్రీ శ్రీనివాస కళ్యాణ (1952)
# దల్లాలీ (1952)
# చంచల కుమారి (1953)
# ముత్తిదెళ్ల చిన్న (1954)
# మదిద్దున్ను మహారాయ (1954)
# శివశరణే నంబెక్క (1955)
# ప్రభులింగ లీలే (1957)
# మంగళ సూత్ర (1959)
# శివలింగ సాక్షి (1960)
# రాజా సత్యవ్రత (1961)
# భక్త చేత (1961)...గౌరి
# శ్రీ ధర్మస్థల మహాత్మే (1962)
# పాలిగె బండద్దె పంచామృత (1963)
# పాతాళ మోహిని (1965)
# నాగరహావు (1972)
# నాగకన్య (1975)
# నారద విజయ (1980)
# భారీ భర్జరీ బేటే (1981)
# ధరణి మండల మధ్యడోలగే (1983)
# రామ శామ భామ (2005)

## అవార్డులు
* 2001 - 02: కర్ణాటక ప్రభుత్వం నుండి డాక్టర్ రాజ్‌కుమార్ అవార్డు

## మూలాలు

## బయటి లింకులు
* 

వర్గం:1933 జననాలు
వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:2021 మరణాలు
ఖలీల్ ధంతేజ్వి

**ఖలీల్ ఇస్మాయిల్ మక్రానీ** (12 డిసెంబర్ 1935 - 4 ఏప్రిల్ 2021), అతని కలం పేరుతో ప్రసిద్ధి చెందిన ఖలీల్ ధంతేజ్వి భారతదేశంలోని గుజరాత్ కు చెందిన కవి, నవలా రచయిత. గుజరాతీ, ఉర్దూ భాషల్లో కవితలు రాశారు. ఆయనకు భారత ప్రభుత్వం 2022 లో పద్మశ్రీ పురస్కారం అందించింది.

## జీవిత చరిత్ర
ఖలీల్ ధంతేజ్వి 12 డిసెంబర్ 1935న వడోదరలోని ధంతేజ్ అనే గ్రామంలో ఖలీల్ ఇస్మాయిల్ మక్రానీగా జన్మించాడు.  అతను 4వ తరగతి వరకు చదువుకున్నాడు.  తన గ్రామమైన ధంతేజ్ నుండి తన కలం పేరు ఖలీల్ ధంతేజ్విని  తీసుకున్నాడు. 

అతను 4 ఏప్రిల్ 2021 న వడోదరలో మరణించాడు. 

## పురస్కారాలు

* 2004- కలాపి అవార్డు
* 2013- వాలి గుజరాతీ గజల్ అవార్డు 
* 2019-  నర్సిన్హ్ మెహతా అవార్డు 
* 2022-  పద్మశ్రీ పురస్కారం 

## మూలాలు

వర్గం:1935 జననాలు
వర్గం:పద్మశ్రీ పురస్కార గ్రహీతలు
పల్లవి గౌడ

**పల్లవి గౌడ** (జననం 20 సెప్టెంబర్ 1993) దక్షిణ భారత టివీ, సినిమా నటి. కన్నడ, మలయాళ, తెలుగు సినిమాలలో నటించింది. పసుపు కుంకుమ, సావిత్రి, అల్లియంబాల్, జోడి హక్కి మొదలైన వాటిల్లో తన నటనతో ఆకట్టుకుంది.

## జననం
పల్లవి 1993, సెప్టెంబరు 20న కర్ణాటకలో జన్మించింది.

## టెలివిజన్

### సినిమాలు

### వెబ్ సిరీస్

## మూలాలు

## బయటి లింకులు

వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:1993 జననాలు
వర్గం:జీవిస్తున్న ప్రజలు
సకల గుణాభి రామ

**సకల గుణాభి రామ** 2022లో రూపొందుతున్న తెలుగు సినిమా. ఈఐపిఎల్ బ్యానర్‌పై సంజీవ రెడ్డి నిర్మించిన ఈ సినిమాకు వెలిగొండ శ్రీనివాస్ దర్శకత్వం వహించాడు.వీజే సన్నీ, శ్రీతేజ్‌, అషిమా నర్వాల్, తరుణీ సింగ్ ప్రధాన పాత్రల్లో నటించిన ఈ సినిమా ఫస్ట్‌లుక్‌ను 2021 ఆగష్టు 17న విడుదల చేయగా,  ట్రైలర్‌ను 2022 ఫిబ్రవరి 6న దర్శకుడు అనిల్ రావిపూడి, హీరో విశ్వక్ సేన్‌లు విడుదల చేశారు.
## నటీనటులు
*వీజే సన్నీ  
*శ్రీతేజ్‌  
*అషిమా నర్వాల్  
*తరుణీ సింగ్
*సరయూ
*చమ్మక్ చంద్ర

## సాంకేతిక నిపుణులు
*బ్యానర్:  ఈఐపిఎల్ 
*నిర్మాత: సంజీవ రెడ్డి 
*కథ, దర్శకత్వం:  వెలిగొండ శ్రీనివాస్
*సంగీతం: అనుదీప్ దేవ్
*సినిమాటోగ్రఫీ: నళిని కాంత్ కొండపల్లి 
*ఎడిటర్: వెంకట్
*స్క్రీన్‌ప్లే: బాను, నందు 
*కో-డైరెక్టర్ : దీపక్ 
*కాస్ట్యూమ్ డిజైనర్లు : శ్రావణి భాషిత

## మూలాలు

వర్గం:2022 తెలుగు సినిమాలు
దీపికా కామయ్య

**దీపికా కామయ్య** (ఆంగ్లం: Deepika Kamaiah) బాలీవుడ్, దక్షిణ భారత సినిమా నటి, మోడల్. ఫెమినా మిస్ ఇండియా ఫైనల్‌కు చేరిన దీపికా కన్నడ బిగ్ బాస్ రెండో సీజన్‌లో కూడా పాల్గొన్నది.

## వ్యక్తిగత జీవితం
దీపికా కర్ణాటక రాజధాని బెంగళూరులో జన్మించింది. తల్లి ఉపాధ్యాయురాలు. దీపికా బెంగుళూరులోని కేంద్రీయ విద్యాలయంలో చదివింది. 2009లో బిషప్ కాటన్ ఉమెన్స్ క్రిస్టియన్ కళాశాల నుండి బీకామ్ పూర్తి చేసింది.

## వృత్తిరంగం
### మోడలింగ్
11వ తరగతి చదువుతున్నప్పుడే మోడలింగ్ లోకి ప్రవేశించిన దీపికా, 2009లో ఫెమినా మిస్ ఇండియా సౌత్ అందాల పోటీలో ఫైనలిస్ట్‌లలో ఒకరిగా నిలిచింది. 2010లో లైక్రా ఎంటీవి స్టైల్ అవార్డులను కూడా గెలుచుకుంది.

## సినిమా
తమిళ దర్శకుడు కులైందై వీరప్పన్ దర్శకత్వం వహించిన *అన్మై తవరేల్* సినిమాలో తొలిసారిగా నటించింది. 2012లో వచ్చిన *చింగారి* అనే కన్నడ సినిమాలో ప్రధాన పాత్రలో నటించింది. తన నటనకు ప్రశంసలు అందుకుంది.  దీపక్ తిమ్మయ్య దర్శకత్వం వహించిన *నేనే బారి నేనే* అనే సినిమాలో కూడా నటించింది. *ఆటో రాజా* సినిమాలో నటించింది. రాజ్‌కుమార్ సంతోషి దర్శకత్వంలో షాహిద్ కపూర్, ఇలియానా నటించిన *ఫాటా పోస్టర్ నిక్లా హీరో సినిమాతో* బాలీవుడ్‌లోకి అడుగుపెట్టింది. 

## సినిమాలు

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
మేఘనా గాంకర్

**మేఘనా గాంకర్** (జననం 8 మే 1986), కన్నడ సినిమా నటి. 2010లో వచ్చిన *నామ్ ఏరియల్ ఒండ్ దిన* సినిమాలో తొలిసారిగా నటించింది.

## తొలి జీవితం
మేఘనా గాంకర్ 1986, మే 8న కర్ణాటక రాష్ట్రం, గుల్బర్గా సమీపంలోని కలబుర్గిలో జన్మించింది. కలబుర్గిలోని శరణ్‌బసవేశ్వర రెసిడెన్షియల్ స్కూల్‌లో పాఠశాల విద్యను చదివి, ఆ తర్వాత బెంగళూరులోని శ్రీ భగవాన్ మహావీర్ జైన్ కాలేజ్ నుండి కామర్స్ విభాగంలో డిగ్రీని పూర్తి చేసింది. బెంగుళూరు విశ్వవిద్యాలయం నుండి ఆంగ్ల సాహిత్యంలో మాస్టర్స్ డిగ్రీ, బెంగుళూరులోని ఆదర్శ ఫిల్మ్ & టివి ఇన్స్టిట్యూట్ నుండి ఫిల్మ్ యాక్టింగ్ అండ్ మేకింగ్‌లో డిప్లొమా పట్టాలు పొందింది.

## సినిమారంగం
టెలివిజన్ నటిగా తన కళా జీవితాన్ని ప్రారంభించిన మేఘనా *2010లో నామ్ ఏరియల్ ఒండ్ దిన* తొలిసారిగా నటించింది. ఈ సినిమాలలోని చిన్ను పాత్రకు ప్రశంసలను అందుకుంది. తరువాత, 2011లో *వినాయక గేలియరా బలగా అనే మల్టీస్టారర్ సినిమాలో* విజయ్ రాఘవేంద్రతో కలిసి నటించింది. అదే సంవత్సరం రక్షిత్ శెట్టితో *కలిసి తుగ్లక్* సినిమాలో కూడా నటించింది.

## సినిమాలు

## మూలాలు

## బయటి లింకులు
* http://www.chitratara.com/show-content.php?id=3884&ptype=News&title=MEGHANA%20GAONKAR%20DREAMING%20OF%20BIG%20HIT
* http://www.chitratara.com/show-content.php?id=3721&ptype=News&title=NEW%20%60TILAK%60%20FOR%20MEGHANA%20GAONKAR!
* http://www.facebook.com/pages/Meghana-Gaonkar/144829675528978

వర్గం:1985 జననాలు
వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
మయూరి క్యాతరీ

**మయూరి క్యాతరీ** (జననం జూలై 11, 1992) కన్నడ సినిమా నటి, మోడల్. *అశ్వినీ నక్షత్ర* అనే కన్నడ సీరియల్ తో తన నట జీవితాన్ని ప్రారంభించింది. *కృష్ణలీల* అనే కన్నడ సినిమాతో సినిమారంగంలోకి ప్రవేశించింది. *ఇష్టకామ్య*, *నటరాజ సేవ*, *రుస్తుమ్‌* సినిమాలలో నటించింది.

## తొలి జీవితం
మయూరి 1992, జూలై 11న ప్రకాష్ - గీత దంపతులకు కర్ణాటకలోని హుబ్లీలో జన్మించింది.  హుబ్లీ సెయింట్ మైఖేల్స్‌ పాఠశాలలో ప్రాథమిక విద్యను చదివి, హుబ్లీలోని ఫాతిమా కళాశాలలో ప్రీ-యూనివర్సిటీ పూర్తిచేసింది. తరువాత హుబ్లీలోని ఆక్స్‌ఫర్డ్ కళాశాల నుండి కామర్స్‌లో పట్టభద్రురాలైంది.

## వృత్తిరంగం
మయూరి తొలినాళ్ళలో నాలుగేళ్ళపాటు యాంకర్‌గా పనిచేసింది. మొదట కన్నడ సీరియల్ *అశ్విని నక్షత్ర*లో సూపర్ స్టార్ భార్య అశ్విని పాత్రను పోషించింది. 2015లో మయూరి కన్నడ సినిమారంగంలోకి అడుగుపెట్టింది. మయూరి నటించిన *కృష్ణలీల*  సినిమా విజయవంతంగా 100 రోజులు ప్రదర్శన జరుపుకుంది. నాగతిహళ్లి చంద్రశేఖర్ దర్శకత్వం వహించిన *ఇష్టకామ్య* సినిమాలో కావ్యశెట్టితోపాటు విజయ్ సూర్య సరసన నటించింది. పునీత్ రాజ్‌కుమార్ సమర్పణలో *నటరాజ సర్వీస్* అనే సినిమాలో శరణ్‌తో కలిసి నటించింది.

## నటించినవి

### సినిమాలు

### టెలివిజన్

## వ్యక్తిగత జీవితం
మయూరికి 2020, జూన్ 12న బెంగళూరులోని శ్రీ తిరుమలగిరి శ్రీ లక్ష్మీ వెంకటేశ్వర స్వామి దేవాలయంలో అరుణ్‌తో వివాహం జరిగింది.

## మూలాలు

## బయటి లింకులు
* 

వర్గం:1998 జననాలు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
జి.అనుపమా చక్రవర్తి

**జి.అనుపమా చక్రవర్తి** భారతదేశానికి చెందిన న్యాయమూర్తి. ఆమెను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్రప్రభుత్వానికి సిఫారసు చేసింది.

## జననం, విద్యాభాస్యం
జి.అనుపమా చక్రవర్తి 1962లో ఆంధ్రప్రదేశ్ రాష్ట్రం, శ్రీకాకుళం జిల్లా, పాలకొండలో ఎన్‌.కృష్ణచందర్‌రావు, మహాలక్ష్మి దంపతులకు జన్మించింది. ఆమె విశాఖపట్నంలోని ఎన్‌బీఎం లా కాలేజీ నుండి ఎల్‌ఎల్‌బీ పూర్తి చేసి 1994లో న్యాయవాదిగా పేరు నమోదు చేసుకుంది.

## వృత్తి జీవితం
జి.అనుపమా చక్రవర్తి ఎల్‌ఎల్‌బీ పూర్తి చేశాక సీనియర్‌ న్యాయవాది టి.నిరంజన్‌రెడ్డి వద్ద జూనియర్‌గా చేరి అనంతరం సొంతంగా ప్రాక్టీస్ మొదలు పెట్టి 2006 నుండి 2008 వరకు అసిస్టెంట్‌ జీపీగా పని చేసి 2008లో  జిల్లా జడ్జిగా ఎంపికై అదనపు జిల్లా జడ్జిగా విధుల్లో చేరింది. ఆమె అనంతరం ఉమ్మడి ఆంధ్రప్రదేశ్ రాష్ట్రంలో పని చేసి అనంతరం తెలంగాణ రాష్ట్ర ఏర్పాటు తరువాత  తెలంగాణ లీగల్‌ సర్వీసెస్‌ అథారిటీ మెంబర్‌ సెక్రటరీగా, కోఆపరేటివ్‌ ట్రైబ్యునల్‌ చైర్‌పర్సన్‌గా, హైకోర్టు రిజిస్ట్రార్‌ జనరల్‌గా వివిధ హోదాల్లో పని చేసి ప్రస్తుతం తెలంగాణ రాష్ట్ర వ్యాట్‌ ట్రిబ్యునల్‌ చైర్‌పర్సన్‌గా విధులు నిర్వహిస్తుంది.ఆమెను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు.

## మూలాలు

వర్గం:1970 జననాలు
వర్గం:శ్రీకాకుళం జిల్లాకు చెందిన హైకోర్టు న్యాయమూర్తులు
వర్గం:జీవిస్తున్న ప్రజలు
సాంబశివరావు నాయుడు

**సాంబశివరావు నాయుడు** భారతదేశానికి చెందిన న్యాయమూర్తి. ఆయనను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్రప్రభుత్వానికి సిఫారసు చేసింది. 

జస్టిస్‌ సాంబశివరావు నాయుడు తెలంగాణ రాష్ట్ర కాలుష్య నియంత్రణ మండలి(పీసీబీ) అప్పిలేట్‌ అథారిటీ ఛైర్మన్‌గా 2025 ఏప్రిల్ 16న నియమితుడయ్యాడు.
## జననం, విద్యాభాస్యం
సాంబశివరావు నాయుడు 1962లో ఆంధ్రప్రదేశ్ రాష్ట్రం, తూర్పు గోదావరి జిల్లా, రామచంద్రాపురంలో సత్యనారాయణ, సూర్యావతి దంపతులకు జన్మించాడు. ఆయన రామచంద్రాపురంలో ఇంటర్మీడియట్ వరకు పూర్తి చేసి, అమలాపురంలోని ఎస్కేబీఆర్‌ కాలేజీలో డిగ్రీ, ఆంధ్ర యూనివర్సిటీ నుండి ఎల్‌ఎల్‌బీ పూర్తి చేసి 1986లో న్యాయవాదిగా పేరు నమోదు చేసుకున్నాడు.

## వృత్తి జీవితం
సాంబశివరావు నాయుడు ఎల్‌ఎల్‌బీ పూర్తి చేశాక జానకిరామయ్య వద్ద జూనియర్‌గా చేరి వృత్తిలో మెళుకువలు నేర్చుకొని సొంతంగా ప్రాక్టీస్ మొదలు పెట్టి 1991లో జిల్లా జడ్జి పరీక్షల్లో ఉత్తీర్ణులై జూనియర్‌ సివిల్‌ జడ్జిగా ఎంపికయ్యాడు. ఆయన జూనియర్‌ సివిల్‌ జడ్జి, సీనియర్‌ సివిల్‌ జడ్జి, అదనపు జిల్లా జడ్జిగా హుజూరాబాద్, కరీంనగర్‌, వరంగల్‌, కొత్తగూడెం, తిరుపతిలో వివిధ హోదాల్లో పని చేసిన అనంతరం జిల్లా జడ్జిగా పదోన్నతి అందుకొని మహబూబ్‌నగర్‌, రంగారెడ్డి, హైదరాబాద్‌ సిటీ సివిల్‌ కోర్టుల్లో జిల్లా జడ్జిగా పని చేసి 2019 నుండి హైదరాబాద్‌ ఏసీబీ కోర్టు పిన్సిపల్‌ స్పెషల్‌ జడ్జిగా విధులు నిర్వహిస్తున్నాడు. ఆయనను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు.

## మూలాలు

వర్గం:తూర్పు గోదావరి జిల్లా వ్యక్తులు
సెబాస్టియన్ పి.సి.524

**సెబాస్టియన్‌ పి.సి.524** 2022లో రూపొందుతున్న తెలుగు సినిమా. ఎలైట్ ఎంట‌ర్‌టైన్‌మెంట్స్ సమర్పణలో జోవిత సినిమాస్ బ్యానర్‌పై సిద్ధారెడ్డి. బి, ప్ర‌మోద్, రాజు నిర్మించిన ఈ సినిమాకు బాలాజీ సయ్యపురెడ్డి దర్శకత్వం వహించాడు. సెబాస్టియ‌న్ పి.సి. 524” ఫ‌స్ట్ లుక్‌ని దర్శకుడు హరీష్ శంకర్ ఆన్‌లైన్‌లో జూలై 15న‌ విడుద‌ల చేశాడు.ఈ సినిమా  టీజర్‌ను ఫిబ్రవరి 5న విడుదల చేశారు.. కిరణ్ అబ్బవరం, నువేక్ష, కోమలీ ప్రసాద్, శ్రీకాంత్‌ అయ్యంగర్‌ ప్రధాన పాత్రల్లో నటించిన ఈ సినిమాని మార్చి 4న విడుదలైంది..
## కథ
సెబాస్టియన్ (కిర‌ణ్ అబ్బ‌వ‌రం) తల్లిదండ్రుల కోరిక మేరకు  పోలీస్ ఉద్యోగం సాధించి మదనపల్లి పోలీస్ స్టేషన్ లో కానిస్టేబుల్ గా పని చేస్తుంటాడు. అతనికి రేచీక‌టి. అప్పటివరకు తన రేచీకటితో ఎలాగోలా నెట్టుకొచ్చిన అతను పోలీస్ స్టేషన్ లో కూడా కేవలం మార్నింగ్ డ్యూటీలతో నెట్టుకొస్తాడు. ఈ క్రమంలో అతనికి ఒక రోజు నైట్ డ్యూటీ వేస్తారు. కానీ, త‌నకున్న స‌మ‌స్య వ‌ల్ల ఓరోజు ఆప‌ద‌లో ఉన్న నీలిమ (కోమ‌లీ ప్రసాద్‌)  హ‌త్యకు గురై చ‌నిపోతుంది, ఫ‌లితంగా అత‌ను స‌స్పెండ్ అవుతాడు. అస‌లు ఆమెను హ‌త్య చేసిందెవ‌రు? ఈ క్రమంలో అతను ఎదుర్కొనే సవాళ్లేంటి? ఈ హత్య కేసును ఎలా ఛేధించాడు? అనేదే మిగతా సినిమా కథ.

## నటీనటులు

*కిరణ్ అబ్బవరం  
*నువేక్ష (నమ్రతా దారేకర్‌)  
*కోమలి ప్రసాద్
*శ్రీకాంత్‌ అయ్యంగర్‌
*సూర్య
*ఆదర్శ్ బాలకృష్ణ
*రోహిణీ రఘువరన్
*జార్జ్‌  
*మహేష్‌ విట్టా
*రవితేజ  
*రాజ్‌ విక్రమ్‌
*లత
*ఇషాన్‌
*రాజేష్‌

## పాటలు

## సాంకేతిక నిపుణులు
*బ్యానర్: ఎలైట్ ఎంట‌ర్‌టైన్‌మెంట్స్   
*నిర్మాత: సిద్ధారెడ్డి. బి, ప్ర‌మోద్, రాజు  
*కథ, స్క్రీన్‌ప్లే, దర్శకత్వం:  బాలాజీ సయ్యపు రెడ్డి
*సంగీతం: జిబ్రాన్‌
*సినిమాటోగ్రఫీ: రాజ్ కే న‌ల్లి 
*ఎడిటర్: విప్ల‌వ్ నైశా‌దం
*ఆర్ట్ డైరెక్టర్: కిరణ్ మామిడి 
*ఎగ్జిక్యూటివ్ నిర్మాత: కె.ఎల్. మదన్
*పాటలు: సనపాటి భరద్వాజ పాత్రుడు
*గాయకులు: కపిల్‌ కపిలాన్‌, పద్మలత

## మూలాలు

వర్గం:2022 తెలుగు సినిమాలు
వర్గం:కిరణ్ అబ్బవరం నటించిన సినిమాలు
లీలావతి (నటి)

**లీలావతి** (జననం **లీలా కిరణ్**; 1937 - 2023 డిసెంబరు 8) కన్నడ, తమిళ, తెలుగు సినిమా నటి. 50 సంవత్సరాల సినిమా జీవితంలో 600లకు పైగా (కన్నడలోనే 400 కంటే ఎక్కువ) సినిమాలలో నటించింది. భక్త కుంబార, మన మెచ్చిదా మాదాడి, శాంతా తుకారాం సినిమాలలో తన నటనతో గుర్తింపు పొందింది. 1999లో *డా. రాజ్‌కుమార్ అవార్డు,* ఫిల్మ్‌ఫేర్ అవార్డులను కూడా అందుకుంది.

## తొలి జీవితం
లీలావతి 1937లో కర్ణాటక రాష్ట్రం, దక్షిణ కన్నడ జిల్లా, బెల్తంగడిలో జన్మించింది. 6 సంవత్సరాల వయస్సులో తల్లిదండ్రులను కోల్పోయింది.

## సినిమారంగం
*చంచల కుమారి* సినిమాలో చిన్న పాత్రలో, శంకర్ సింగ్ రూపొందించిన *నాగ కన్నిక* సినిమాలో నటించింది. తరువాత మహాలింగ భాగవతార్ కు చెందిన *శ్రీ సాహిత్య సామ్రాజ్య నాటక కంపెనీ* బృందంలో చేరింది. 1958లో సుబ్బాయినాయుడు తీసిన *భక్త ప్రహ్లాద,* *మాంగల్య యోగ*, *ధర్మ విజయం,* *రణధీర కంఠీరవ* వంటి చిత్రాలలో నటించింది.

*రాణి హొన్నమ్మ* సినిమా నుండి లీలావతి పూర్తిస్థాయి కథానాయికగా మారింది. *సంత తుకారం*, కంతేరేడు *నోడు*, *కైవర మహాత్మే*, *గాలి గోపుర*, *కన్యారత్న*, *కులవధులు*, *వీర కేసరి*, *మన మెచ్చిదా మాదాడి* వంటి చిత్రాల్లో ఆమె కథానాయికగా నటించింది. *గెజ్జె పూజ,* *డాక్టర్ కృష్ణ*లో సహాయక పాత్రలలో నటించింది, కర్ణాటక రాష్ట్ర అవార్డును కూడా అందుకుంది.

## సినిమాల వివరాలు
: కన్నడలో మొదటి సినిమా: మాంగల్య యోగ
: తమిళంలో మొదటి సినిమా: పట్టినతార్
: తెలుగులో తొలి సినిమా: మర్మయోగి
: మలయాళంలో మొదటి సినిమా: పమసిరాజా
: తుళులో మొదటి సినిమా: సవిరదూర్తి సావిత్రి 

## అవార్డులు, గుర్తింపులు
* 2000: డాక్టర్ రాజ్‌కుమార్ లైఫ్‌టైమ్ అచీవ్‌మెంట్ అవార్డు (కర్ణాటక ప్రభుత్వం).
* 2006: కన్నడలో ఉత్తమ సహాయ నటిగా ఫిల్మ్‌ఫేర్ అవార్డు (కన్నడ *కండ* సినిమా) 
* దక్షిణాది సినిమారంగానికి చేసిన కృషికి గాను లీలావతికి 2008లో తుమకూరు విశ్వవిద్యాలయం గౌరవ డాక్టరేట్‌తో సత్కరించింది. 

## మరణం
లీలావతి 2023 డిసెంబరు 8న బెంగుళూరు శివారు నెలమంగళలోని ఒక ప్రైవేట్ ఆసుపత్రిలో మరణించింది. ఆమె వయసు 86 సంవత్సరాలు.

## మూలాలు

వర్గం:1937 జననాలు
వర్గం:2023 మరణాలు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:తుళు సినిమా నటీమణులు
గిరిజా లోకేష్

**గిరిజా లోకేష్**, కన్నడ నాటకరంగ, సినిమా నటి, నిర్మాత.

## జీవిత విశేషాలు
గిరిజా 1951, జనవరి 10న కర్ణాటకలో జన్మించింది. గిరిజకు నటుడు లోకేష్ తో వివాహం జరిగింది. వారికి కుమార్తె పూజా లోకేష్ (నటి), కుమారుడు సృజన్ లోకేష్ (నటుడు,టెలివిజన్ వ్యాఖ్యాత) ఉన్నారు. కన్నడ సినిమాకు గిరిజ చేసిన సేవలకు గుర్తింపుగా, 2013లో కర్ణాటక ప్రభుత్వం రాజ్యోత్సవ అవార్డుతో సత్కరించింది.

## సినిమాలు

### నటిగా

* అబచూరిన పోస్టాఫీసు (1973)
* మాడి మడిదవారు (1974)
* కాకనా కోటే (1977)
* సింహాసన (1983)
* నంజుండి కళ్యాణ (1989)
* ఛాలెంజ్ గోపాలకృష్ణ (1990)
* అనుకూలక్కొబ్బ గండ (1990)
* రామాచారి (1991)
* హళ్లి మేష్ట్రు (1992)
* మన మెచ్చిదా సోసే (1992)
* స్నేహదా కదలల్లి (1992)
* బెల్లియప్ప బంగారప్ప (1992)
* గదిబిడి గండ (1993)
* యరిగు హెల్బేడి (1994)
* ఉల్టా పాల్టా (1997)
* గంగా యమునా (1997)
* గట్టిమెల (2001)
* ఏకదంత (2007)
* నంద లవ్స్ నందిత (2008)
* ఐతలక్కడి (2010)
* సిద్లింగు (2012)... రంగమ్మ
* మంజునాథ బిఏ ఎల్ఎల్‌బి BA LLB (2012)
* స్నేహితారు (2012)
* సంగొల్లి రాయన్న (2012)
* భజరంగీ (2013)
* జాస్మిన్ 5 (2014)
* గజకేసరి (2014)
* ప్రీతియిందా (2015)
* బుల్లెట్ బస్యా (2015)
* కృష్ణ-రుక్కు (2016)
* కిరగూరున గయ్యాళిగలు (2016)
* జాన్ జానీ జనార్దన్ (2016)
* స్టైల్ రాజా (2017)
* భూతయ్యన మొమ్మగా అయ్యు (2018)
* ఒంటి 
* సీతారామ కళ్యాణ (2019)
* సెల్ఫీ మమ్మీ గూగుల్ డాడీ (2020)
* పొగరు (2021)

### నిర్మాతగా

* *కరుణే ఇల్లడ కానూను* (1983)

## టెలివిజన్

## మూలాలు

## బయటి లింకులు
* 

వర్గం:1951 జననాలు
వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
చంద్రకళా మోహన్

**చంద్రకళా మోహన్**, కన్నడ నాటకరంగ, టీవి, సినిమా నటి. 2009లో *ఋణానుబంధ* సినిమాలో నటనకు ఉత్తమ సహాయ నటిగా కర్ణాటక రాష్ట్ర చలనచిత్ర అవార్డును కూడా అందుకుంది.

## వ్యక్తిగత జీవితం
చంద్రకళ కర్ణాటక రాష్ట్రం, మాండ్యలోని హోసహళ్లిలో జన్మించింది. 13 సంవత్సరాల వయస్సులో మోహన్‌ను వివాహం చేసుకుంది. వారికి ఇద్దరు పిల్లలు ఉన్నారు.

## వృత్తిరంగం
10 ఏళ్ళ వయసులో రంగస్థల నటిగా తన నట జీవితాన్ని ప్రారంభించిన చంద్రకళ, ఆ తరువాత టీవిరంగంలోకి అడుగుపెట్టింది. కన్నడ సీరియల్ పుట్టగౌరి *మదువేలో* అజ్జమ్మ పాత్రలో గుర్తింపు పొందింది. చాలా సినిమాల్లో నటించింది.

కన్నడ బిగ్ బాస్ కన్నడ (సీజన్ 8) లో పాల్గొన్నది, 28వ రోజున ఎలిమినేట్ అయింది.

## సినిమాలు
సినిమాల పాక్షిక జాబితా ఇక్కడ ఇవ్వబడ్డాయి.

* *భుజంగ* (2016)
* *పిలిబైల్ యుమునక్క - తుళు చిత్రం (2016)*
* *జై లలిత (2014)*
* *ప్రేమ్ అడ్డా* (2012)
* *రాజధాని* (2011)
* *రంభ* (2006)

## అవార్డులు

## మూలాలు

## బయటి లింకులు

వర్గం:భారతీయ నటీమణులు
వర్గం:జీవిస్తున్న ప్రజలు
వి. అనంత నాగేశ్వరన్

**వెంకట్రమణన్ అనంత నాగేశ్వరన్** (జననం 1963) ఒక భారతీయ ఆర్థికవేత్త, భారత ప్రభుత్వానికి 18వ ప్రధాన ఆర్థిక సలహాదారు.  మసాచుసెట్స్ అమ్హెర్స్ట్ విశ్వవిద్యాలయం నుండి ఫైనాన్స్ లో డాక్టరేట్ పూర్తి చేసిన తరువాత మారకం రేట్ల అనుభవ పూర్వక ప్రవర్తనపై చేసిన కృషికి అతను 2019 నుండి 2021 వరకు  ఆర్థిక సలహా మండలిలో పార్ట్ టైమ్ సభ్యుడిగా పనిచేశాడు.  ఆంధ్రప్రదేశ్ లోని క్రియా విశ్వవిద్యాలయంలో విజిటింగ్ ప్రొఫెసర్ గా, సింగపూర్ మేనేజ్ మెంట్ యూనివర్సిటీలో గ్రాడ్యుయేట్ విద్యార్థులకు ప్రొఫెసర్ గా, ఇండియన్ ఇన్ స్టిట్యూట్ ఆఫ్ మేనేజ్ మెంట్ బెంగళూరు, ఇండియన్ ఇన్ స్టిట్యూట్ ఆఫ్ మేనేజ్ మెంట్ ఇండోర్ లో కూడా పనిచేశారు. 

## ప్రారంభ జీవితం, విద్య
నాగేశ్వరన్ మదురైలోని రైల్వే మిక్స్డ్ హయ్యర్ స్కూల్ (ఆర్ ఎంహెచ్ ఎస్ ఎస్)లో తన పాఠశాల విద్యను పూర్తి చేశారు. 1983లో నాగేశ్వరన్ మదురైలోని అమెరికన్ కాలేజీ నుంచి పట్టభద్రుడయ్యాడు, 1986లో ఇండియన్ ఇనిస్టిట్యూట్ ఆఫ్ మేనేజ్ మెంట్ అహ్మదాబాద్ నుంచి మేనేజ్ మెంట్ లో తన పోస్ట్ గ్రాడ్యుయేట్ డిప్లొమాను 1985లో పొందాడు. తరువాత అతను 1994 లో మసాచుసెట్స్ అమ్హెర్స్ట్ విశ్వవిద్యాలయంలోని ఐసెన్బర్గ్ స్కూల్ ఆఫ్ మేనేజ్మెంట్ నుండి ఫైనాన్స్ లో డాక్టర్ ఆఫ్ ఫిలాసఫీని సంపాదించాడు. 

## కెరీర్
నాగేశ్వరన్ స్విట్జర్లాండ్ లో క్రెడిట్ సుయిస్సే గ్రూప్ ఎజి, సింగపూర్ లో జూలియస్ బేర్ గ్రూప్ తో పనిచేశారు. అతను తక్షశిల సంస్థను సహ స్థాపించాడు, 2001 లో ఆవిష్కర్ గ్రూప్  మొదటి  పెట్టుబడి నిధిని ప్రారంభించాడు. అతను ఐఎఫ్ఎంఆర్ గ్రాడ్యుయేట్ స్కూల్ ఆఫ్ బిజినెస్  డీన్, క్రియా విశ్వవిద్యాలయంలో ఆర్థిక శాస్త్ర విజిటింగ్ ప్రొఫెసర్. 2019 నుంచి 2021 వరకు ప్రధానికి ఆర్థిక సలహా మండలిలో పార్ట్ టైమ్ సభ్యుడిగా కూడా ఉన్నారు. 

2021 డిసెంబరులో మూడేళ్ల పదవీకాలం పూర్తి చేసుకున్న కృష్ణమూర్తి సుబ్రమణియన్ తర్వాత భారత ప్రభుత్వ ప్రధాన ఆర్థిక సలహాదారుగా 28 జనవరి 2022న నియమితులయ్యారు. 

## మూలాలు

వర్గం:1962 జననాలు
వర్గం:జీవిస్తున్న ప్రజలు
జేమ్స్ డీన్

**జేమ్స్ బైరాన్ డీన్** (1931 ఫిబ్రవరి 8 – 1955 సెప్టెంబరు 30) అమెరికాకు చెందిన ఒక నటుడు. *రెబెల్ వితౌట్ ఎ కాజ్* అనే చిత్రంలో అతని పాత్రకు మంచి పేరు వచ్చింది. అతను నటించిన *ఈస్ట్ ఆఫ్ ఈడెన్*, *జెయింట్* అనే రెండు సినిమాలు భారీ విజయాలు సాధించాయి. ఇతను మరణానంతరం అకాడమీ అవార్డు (ఆస్కార్) నామినేషన్ పొందాడు. మరణానంతరం ఈ నామినేషన్ పొందిన మొదటి వ్యక్తి ఆయన.

## బాల్య జీవితం
జేమ్స్ డీన్ 1931, ఫిబ్రవరి 8 నాడు మారియన్, ఇండియానా లోని సెవెన్ గబ్లేస్ అపార్ట్మెంట్ ఇంటిలో వింటన్ డీన్, మిల్డ్రెడ్ విల్సన్ కు జన్మించాడు. ఆరు స౦వత్సరాల తర్వాత, ఆ కుటు౦బ౦ కాలిఫోర్నియాకు వెళ్లి౦ది. జేమ్స్ లాస్ ఏంజిలెస్ లోని పాఠశాలకు వెళ్ళాడు. డీన్ తొమ్మిది సంవత్సరాల వయస్సులో అతని తల్లి క్యాన్సర్‌తో మరణించింది. డీన్ తండ్రి రెండవ ప్రపంచ యుద్ధంలో పనిచేశాడు. తర్వాత మళ్లీ పెళ్లి చేసుకున్నాడు. అతని తండ్రి అతనిని ఇండియానాలోని క్వేకర్ ఇంటిలో తన అత్త, మామతో కలిసి నివసించడానికి పంపించాడు. ఉన్నత పాఠశాలలో ఉండగా అతను నాటకాలు, కారు రేసింగ్ పై ఆసక్తి పెంచుకున్నాడు. అతను గ్రాడ్యుయేట్ అయిన తరువాత, అతను తన తండ్రి, సవతి తల్లితో నివసించడానికి కాలిఫోర్నియాకు తిరిగి వెళ్లాడు. అతను శాంటా మోనికా కళాశాల, యు.సి.ఎల్.ఎ.లకు హాజరయ్యాడు. కానీ పూర్తి స్థాయి నటుడుగా మారడం కోసం 1951లో కళాశాలను విడిచిపెట్టాడు.

## నటనా జీవితం
డీన్ తొలి టెలివిజన్ పాత్ర ఒక పెప్సి కోలా టెలివిజన్ వ్యాపార ప్రకటన. ఆస్కార్-విజేత దర్శకుడు ఎలియా కజాన్ డీన్‌కు ప్రధాన పాత్రను ఇచ్చాడు. అతను జాన్ స్టెయిన్‌బెక్ రచించిన 1952 నవలకు అనుసరణ అయిన ఈస్ట్ ఆఫ్ ఈడెన్‌లో బెంగతో బాధపడుతున్న సోదరుడు కాల్‌గా నటించాడు. అనుభవం లేని యువ నటుడిని సినిమాలో నటింపజేయడం కజాన్‌కు పెద్ద రిస్క్ అయినప్పటికీ అది ఫలించింది. ఈ పాత్ర అతన్ని రాత్రికి రాత్రే స్టార్‌గా మార్చింది. అతనికి ఆస్కార్ నామినేషన్ సంపాదించింది. అతను నటించినవాటిలోనే అత్యధిక ప్రబలమైన *రెబెల్ వితౌట్ ఎ కాస్* అనే చిత్ర శీర్షిక మాదిరిగానే అతని జీవితం ఉండేది. ఆ చిత్రంలో, లాస్ ఏంజిలెస్ కు చెందిన జిమ్ స్టార్క్ అనే ఒక మనశ్శాంతి లేని యువకుడి వేషం వేశాడు. అతను పోషించిన మరో రెండు ప్రముఖ వేషాలు: ఈస్ట్ అఫ్ ఈడెన్ చిత్రములో ఒంటరివాడి వేషం, జయంట్ చిత్రములో కోపిష్టి రైతు వేషం. డీన్ కీర్తి ఈ మూడు చిత్రాలు మీదే ఆధారపడింది. 1999లో, అమెరికన్ ఫిల్మ్ ఇన్‌స్టిట్యూట్ తన అమెరికన్ ఫిల్మ్ హిస్టరీలోని గొప్ప తారల జాబితాలో 18వ స్థానంలో నిలిచాడు.

## మరణం
1955, సెప్టెంబరు 30 న, డీన్ తన స్పోర్ట్స్ కారును రేసుకు నడుపుతున్నప్పుడు జరిగిన రోడ్డు ప్రమాదంలో మరణించాడు. అతని భౌతిక కాయాన్ని ఇండియానాలోని ఫెయిర్ మౌంట్ లో ఖననం చేశారు. చనిపోయేనాటికి అతని వయసు 24 సంవత్సరాలు.

## మూలాలు


వర్గం:హాలీవుడ్ నటులు
వర్గం:1931 జననాలు
వర్గం:1955 మరణాలు
వర్గం:అమెరికా వ్యక్తులు
వర్గం:ఇండియానా
వర్గం:రోడ్డు ప్రమాదంలో మరణించినవారు
రాజగోపాలవిలాసము

**రాజగోపాలవిలాసము** 17వ శతాబ్దానికి చెందిన ఒక తెలుగు పద్యరచన. దీనిని విజయరాఘవ నాయకుని ఆస్థానకవి యైన చెంగల్వ కాళయ రచించెను. రచయిత తన కృతిని తంజావూరు నాయకరాజైన విజయరాఘవ నాయకుడు అంకితమిచ్చెను.

దీనిని మొదటిసారి తంజావూరు సరస్వతీ మహల్ గ్రంథాలయం వారు 1951 ముద్రించి ప్రచురించారు. నిడుదవోలు వెంకటరావు విపులమైన పీఠికను ఆంగ్ల-తెలుగు భాషలలో అందించి తెలుగు సాహిత్యాన్ని సుసంపన్నం చేశారు.

## విషయ సంగ్రహం
ఈ పద్యకావ్యం ఐదు ఆశ్వాసాలుగా రచించబడినది. వీనిలో రాజగోపాలునిగా పేర్కొన్న శ్రీకృష్ణుని అష్టమహిషులను శృంగార నాయికలుగా కీర్తించబడ్డారు.
* స్వీయ- రుక్మిణి
* జారిణి-భద్ర
* జారిణి-లక్షణ
* విప్రలబ్ద- జాంబవతి
* ఖండిత-మిత్రవింద
* విరహోత్కంఠిత-సుదంత
* పోషిత భర్తృక-కాళింది
* స్వాధీనపతిక- సత్యభామ

## మూలాలు
* శ్రీ రాజగోపాలవిలాసము (1951) రచయిత: చెంగల్వ కాళకవి,  సంపాదకుడు: నిడుదవోలు వెంకటరావు, ప్రచురణ: గోపాలన్, సరస్వతీ మహల్ గ్రంథాలయం, తంజావూరు.

వర్గం:తెలుగు కావ్యములు
వర్గం:1951 పుస్తకాలు
వేగుళ్ల జోగేశ్వర రావు

**వేగుళ్ల జోగేశ్వర రావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన మండపేట నియోజకవర్గం నుండి వరుసగా మూడుసార్లు ఎమ్మెల్యేగా గెలిచాడు.
## జననం, విద్యాభాస్యం
వేగుళ్ల జోగేశ్వరరావు 1961లో ఆంధ్రప్రదేశ్ రాష్ట్రం, తూర్పుగోదావరి జిల్లా, మండపేట, పాతిమీద గ్రామంలో జన్మించాడు. ఆయన ఆంధ్ర యూనివర్సిటీ నుండి బీకామ్ పూర్తి చేశాడు.

## రాజకీయ జీవితం
వేగుళ్ల జోగేశ్వరరావు తెలుగుదేశం పార్టీ ద్వారా రాజకీయాల్లోకి వచ్చి మొదట మండపేట మున్సిపాలిటీ ఎన్నికల్లో పోటీ చేసి మున్సిపల్ ఛైర్మన్‌గా పని చేశాడు. ఆయన 2004లో జరిగిన అసెంబ్లీ ఎన్నికల్లో అలమూరు నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి బిక్కిన కృష్ణార్జున చౌదరి చేతిలో ఓడిపోయాడు.

వేగుళ్ల జోగేశ్వరరావు 2009లో నియోజకవర్గల పునర్విభజనలో భాగంగా నూతనంగా ఏర్పాటైన మండపేట నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి ప్రజారాజ్యం పార్టీ అభ్యర్థి పై వి.వి.ఎస్.ఎస్.చౌదరి పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో వైసీపీ అభ్యర్థి గిరజాల వెంకటస్వామి నాయుడు పై,  2019లో వైసీపీ అభ్యర్థి పిల్లి సుభాష్ చంద్రబోస్ పై వరుసగా మూడుసార్లు ఎమ్మెల్యేగా గెలిచాడు.

ఆయనను ఆంధ్రప్రదేశ్‌ శాసనసభలో ఎస్టిమేట్స్‌ కమిటీ చైర్మన్‌గా నియమిస్తూ 2025 ఫిబ్రవరి 4న శాసనసభ స్పీకర్‌ చింతకాయల అయ్యన్న పాత్రుడు నోటిఫికేషన్‌ జారీ చేశాడు.

## మూలాలు

వర్గం:1961 జననాలు
వర్గం:తెలుగుదేశం పార్టీ రాజకీయ నాయకులు
వర్గం:తూర్పు గోదావరి జిల్లా వైద్యులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
అవలోకితేశ్వరుడు

బౌద్ధంలో **అవలోకితేశ్వరుడు** (సంస్కృతం:अवलोकितेश्वर ) టిబెటన్ బౌద్ధమతంలో ఒక ముఖ్యమైన దేవత. వజ్రాయన బోధనలలో ఆయన బుద్ధుడిగా పరిగణించబడ్డాడు. ఇతను పంచబౌద్ధావతారాలలో ఒకడు. తూర్పుదిక్కుకు అధిపతి. ఈ అవతారం సృష్టిలోని అందరు బుద్ధుల కరుణ, ప్రేమ, దయ తత్వాల సారాన్ని మూర్తీభవింపచేసుకున్న రూపం. అవలోకితేశ్వరుడు సృష్టిలోని జీవులన్నిటికీ బుద్ధత్వం పొందడానికి సహాయం చేస్తాడని బౌద్ధుల విశ్వాసం. అన్ని బోధిసత్వాల్లో వ్యక్తమైన దయాదాక్షిణ్యాల మూలం అయిన బోధిసత్వలలో అవలోకితేశ్వరుడు ఒకరు. మహాయాన బౌద్ధంలో ఆయన అత్యంత గౌరవనీయుడైన బోధిసత్వుడు. శతాబ్దాలుగా అనేక పరివర్తనలకు గురయ్యాడు. ఈ బోధిసత్వాన్ని వివిధ సంస్కృతుల్లో స్త్రీ లేదా పురుషులుగా వర్ణించారు. టిబెటన్ బౌద్ధంలో అవలోకితేశ్వరుడు నాలుగు చేతులతో మొదలు వేయి చేతులతో దర్శనమిస్తాడు. ఈ అవతారంలో అవలోకితేశ్వరుడు నిర్వాణం పొందినప్పటికీ మానవాళిపై అపార కరుణను ప్రసరింపజేస్తూ వారిని నిర్వాణాభిముఖులను చేస్తాడు.
## వివిధ పేర్లు
టిబెట్ లో చెన్రెజ్గ్ గా ప్రసిద్ధి చెందాడు. చైనా, తైవాన్, ఇతర చైనీస్ సమాజాలలో, ఒలోక్తేశ్వర, పవిత్ర గుయాన్యిన్ లేదా గ్వాన్షిన్ వంటి కొన్ని స్త్రీమూర్తిగా దర్శనమిస్తాడు. శ్రీలంకలో నాథ దేవియో, మయన్మార్ (బర్మా) లో లోకనాథగా ప్రసిద్ధి చెందారు. థాయ్ లాండ్, కంబోడియాలో లోకేస్వర అని పిలుస్తారు. అవలోకితేశ్వరుడు పద్మపాణి (చేతిలో తామరపూవును ధరించేవాడు) అని కూడా గౌరవించబడ్డాడు. టిబెట్‌లోని దలైలామాని అవలోకితేశ్వరుని అవతారంగా భావిస్తారు. ఇతనిని అవలోకితేశ్వర బుద్ధుడు లేదా లోకేశ్వరుడు అని కూడా పిలుస్తారు. అవలోకితేశ్వరుడు అంటే సమస్త లోకాలకు రాజు అని అర్ధం కావచ్చు. అవలోకితేశ్వర అనే పదం మూడు భాగాలతో రూపొందించబడింది, అవ అంటే క్రింద, లోకిత అంటే చూడడం, ఈశ్వర అంటే దేవుడు. ఇతను 108 విభిన్న రూపాలను కలిగి ఉన్నాడు.

## బోధిసత్వులు
బౌద్ధమతంలో, బౌద్ధత్వం వైపు మార్గంలో ఉన్న ఏ వ్యక్తిని అయినా బోధిసత్వునిగా పేర్కొనవచ్చు. అవలోకితేశ్వరుడు, మంజుశ్రీ, వజ్రపాణి లాంటి వారిని బోధిసత్వులుగా, గౌతముడు, అమితాభుడు, మైత్రేయనాథులను బుద్ధులుగా పేర్కొంటారు.

## మూలాలు

వర్గం:బుద్ధులు
ఏలూరి సాంబశివరావు

**ఏలూరి సాంబశివరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన పరుచూరు నియోజకవర్గం నుండి వరుసగా రెండుసార్లు ఎమ్మెల్యేగా గెలిచాడు.
## జననం, విద్యాభాస్యం
ఏలూరి సాంబశివరావు 1977 జులై 10న ఆంధ్రప్రదేశ్ రాష్ట్రం, ప్రకాశం జిల్లా, మార్టూరు మండలం, కోనంకి గ్రామంలో జన్మించాడు.

## రాజకీయ జీవితం
ఏలూరి సాంబశివరావు తెలుగుదేశం పార్టీ ద్వారా రాజకీయాల్లోకి వచ్చి 2014లో జరిగిన అసెంబ్లీ ఎన్నికల్లో పరుచూరు నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి వైఎస్సార్‌సీపీ అభ్యర్థి గొట్టిపాటి భరత్‌పై 10,775 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.  ఆయన 2019లో జరిగిన అసెంబ్లీ ఎన్నికల్లో పరుచూరు నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి వైఎస్సార్‌సీపీ అభ్యర్థి దగ్గుబాటి వెంకటేశ్వరరావు పై 1647 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఏలూరి సాంబశివరావు గుంటూరు జిల్లా బాపట్ల పార్లమెంటు టీడీపీ ఇన్‌ఛార్జ్‌గా నియమితుడై, 2020 నవంబర్ 10న ప్రమాణస్వీకారం చేశాడు.

## మూలాలు

వర్గం:1977 జననాలు
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
శాంతిశ్రీ ధూళిపూడి

**శాంతిశ్రీ ధూళిపూడి పండిట్‌** (జననం 1962 జులై 15), ప్రతిష్ఠాత్మక జవహార్‌ లాల్‌ నెహ్రూ యూనివర్సిటీ (జేఎన్‌యూ)కు తొలి మహిళా వైస్ ఛాన్స్ లర్ (వీసీ). 

తెలుగు మూలాలున్న ప్రొఫెసర్‌ శాంతిశ్రీ ధూళిపూడి పండిట్‌ 1962 జూలై 15న రష్యాలో జన్మించారు. ఆమె తండ్రి డి.ఆంజనేయులు స్వస్థలం ఆంధ్రప్రదేశ్‌లోని తెనాలి. ఆయన కేంద్ర సమాచార ప్రసార శాఖలో అధికారిగా, తల్లి మూలమూడి ఆదిలక్ష్మి రష్యాలోని లెనిన్‌గ్రాడ్‌ వర్సిటీలో ప్రొఫెసర్‌గా పనిచేశారు. శాంతిశ్రీ హైస్కూల్‌ విద్యను చెన్నైలో అభ్యసించారు. 1978లో 10వ తరగతి, 1980లో 12వ తరగతుల్లో ఆమె తమిళనాడు రాష్ట్ర టాపర్‌గా నిలిచారు. కాలిఫోర్నియా వర్సిటీ నుంచి సోషల్‌వర్క్‌లో డిప్లొమా పట్టా పుచ్చుకున్నారు. 1983లో మద్రాస్‌ ప్రెసిడెన్సీ కాలేజీ నుంచి బీఏ, ఆ తరువాత పీజీ పట్టా అందుకున్నారు. జేఎన్‌యూ నుంచి ఎంఫిల్‌లో టాపర్‌గా నిలిచారు. అంతర్జాతీయ వ్యవహారాలపై జేఎన్‌యూ నుంచి పీహెచ్‌డీ పూర్తిచేశారు. స్వీడన్‌లో పోస్ట్‌ డాక్టొరల్‌ డిప్లొమా చేశారు.

మహారాష్ట్రలోని సావిత్రిబాయి ఫులే విశ్వవిద్యాలయంలో రాజనీతిశాస్త్ర ఆచార్యులుగా పనిచేస్తున్న డాక్టర్‌ శాంతిశ్రీ ధూళిపూడి పండిత్‌ 2022 ఫిబ్రవరి 7న జవహర్‌లాల్‌ నెహ్రూ యూనివర్సిటీ (జేఎన్‌యూ) తొలి మహిళా ఉప కులపతిగా నియమితులవ్వడానికి కేంద్ర ఉన్నత విద్యాశాఖ మంత్రి కార్యాలయం నుండి ఉత్తర్వులు అందుకున్నారు. ఆమె ఈ పదవిలో ఐదేళ్ల పాటు కొనసాగనున్నారు. 

## మూలాలు


వర్గం:భారతీయ విద్యావేత్తలు
వర్గం:తెలుగువారిలో విద్యావేత్తలు
వర్గం:1962 జననాలు
కలిదిండి రామచంద్రరాజు

**కలిదిండి రామచంద్రరాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉండి నియోజకవర్గం నుండి ఐదు సార్లు ఎమ్మెల్యేగా గెలిచి ఎన్టీఆర్‌ మంత్రివర్గంలో చిన్నతరహా పరిశ్రమలు, చంద్రబాబు నాయుడు మంత్రివర్గంలో విద్యుత్‌ శాఖల మంత్రిగా పనిచేశాడు.
## రాజకీయ జీవితం
:
## మరణం
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
దండుబోయిన పేరయ్య

**దండుబోయిన పేరయ్య** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1972లో జరిగిన అసెంబ్లీ ఎన్నికల్లో ఉండి నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
దండుబోయిన పేరయ్య  పశ్చిమ గోదావరి జిల్లా, ఉండి మండలం, కలిసిపూడి గ్రామా సర్పంచ్‌గా 1959 నుండి 1972 వరకు పని చేశాడు. ఆయన 1972లో జరిగిన ఆంధ్రప్రదేశ్ అసెంబ్లీ ఎన్నికల్లో ఉండి నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. దండుబోయిన పేరయ్య అనంతరం ప్రదేశ్ కాంగ్రెస్ కమిటీ సభ్యుడిగా పని చేశాడు.

## మరణం
దండుబోయిన పేరయ్య 2021 ఆగష్టు 26న హైదరాబాద్ లో అనారోగ్యంతో మరణించాడు. ఆయనకు ముగ్గురు కుమార్తెలు, ఇద్దరు కుమారులు ఉన్నారు.

## మూలాలు

వర్గం:1935 జననాలు
వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:పశ్చిమ గోదావరి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1972)
ఈలి ఆంజనేయులు

**ఈలి ఆంజనేయులు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1972లో జరిగిన అసెంబ్లీ ఎన్నికల్లో తాడేపల్లిగూడెం నియోజకవర్గం నుండి రెండుసార్లు ఎమ్మెల్యేగా గెలిచి ఎన్టీఆర్‌ మంత్రివర్గంలో మంత్రిగా పని చేశాడు.
## రాజకీయ జీవితం
:

## మూలాలు

వర్గం:ఆంధ్రప్రదేశ్ శాసన సభ్యులు (1972)
వర్గం:ఆంధ్రప్రదేశ్ శాసన సభ్యులు (1983)
దిశా పూవయ్య

**దిశా పూవయ్య**, కన్నడ సినిమా నటి.

## సినిమారంగం
దిశా పూవయ్య 2011లో *హుడుగారు* సినిమాలో అతిథి పాత్రలో నటించింది. *తరువాత  పోలీస్ స్టోరీ 3 సినిమా,* 2013లో *స్లమ్‌* సినిమాలలో నటించింది. తమిళనాడులోని ఉన్న ఆరుగురు బెంగుళూరు స్నేహితుల యాధార్థ కథ ఆధారంగా 2014లో రూపొందించబడిన *నామ్ లైఫ్* స్టోరీ సినిమాలో కూడా నటించింది. 2019లో *గధాయుద్ధ* సినిమాలో నటించింది.

## సినిమాలు

## మూలాలు

## బయటి లింకులు
* 
* 

వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
పద్మిని ప్రియదర్శిని

**పద్మిని ప్రియదర్శిని** (**పద్మిని రామచంద్రన్**) భారతీయ సినిమా నటి, డ్యాన్సర్, కొరియోగ్రాఫర్. 1950, 1960లలో తమిళం, కన్నడ, హిందీ సినిమాలలో సహాయక పాత్రల్లో నటించింది. బెంగుళూరులో *నాట్య ప్రియ* పేరుతో డ్యాన్స్ స్కూల్‌ని స్థాపించి విద్యార్థులకు డ్యాన్స్‌లో శిక్షణ ఇచ్చింది. 2013లో కర్ణాటక ప్రభుత్వం నుంచి శాంతల నాట్యశ్రీ అవార్డు కూడా అందుకుంది.

## జననం
పద్మిని 1944, సెప్టెంబరు 8న కేరళలోని మావెలిక్కరలో జన్మించింది. చెన్నైలో పెరిగింది. ఆమె వజువూరు బి. రామయ్య పిళ్ళై దగ్గర నాట్యం నేర్చుకుంది.

## వ్యక్తిగత జీవితం
పద్మినికి తలస్సేరికి చెందిన రామచంద్రన్‌తో వివాహం జరిగింది. వారికి ముగ్గురు కుమారులు, ఒక కుమార్తె ఉన్నారు.

## వృత్తిరంగం
బెంగుళూరులో డ్యాన్స్ స్కూల్ స్థాపించి, యునైటెడ్ కింగ్‌డమ్, యునైటెడ్ స్టేట్స్ వంటి దేశాల్లో తన విద్యార్థులతో కలిసి నృత్య ప్రదర్శనలు ఇచ్చింది. కర్నాటక ప్రభుత్వం 'ఎడ్యుకేషన్‌ బోర్డ్‌'ని ఏర్పాటుచేసి, పద్మినిని చైర్మన్ గా నియమించింది.

## గుర్తింపునిచ్చిన సినిమాలు

* *సహోదరి* (1959)
* *పాధ కానిక్కై* (1962)
* *[[లైఫ్ అఫ్ పై|లైఫ్ ఆఫ్ పై]]* (2012)

## సినిమాల పాక్షిక జాబితా

### ఇంగ్లీష్
# లైఫ్ ఆఫ్ పై

### హిందీ
# *దిల్ హాయ్ తో హై*
# *దో బెహ్నెన్* (1959)

### కన్నడ
# *బెట్టాడ కల్ల*
# *భక్త మార్కండేయ*
# *జగజ్యోతి బస్వేశ్వర*
# *రాయరా సోసే*

### తమిళం

# *అన్నైయిన్ ఆనై* (డాన్సర్)
# *బాగ్దాద్ తిరుడాన్*
# *భక్త మార్కండేయ* (డాన్సర్ - పజనిమలైయానై)
# *దైవ బలం*
# *ఇరు సాగోదరిగల్* (డాన్సర్)
# *ఇరువర్ ఉల్లం*
# *కురవంజి* (డాన్సర్)
# *మలైయిట్ట మాంగై*
# *నెంజమ్ మరప్పతిల్లై*
# *పద కానిక్కై*
# *పెట్ర మనం*
# *రత్నపురి ఇళవరసి*
# *సహోదరి*
# *తామరై కులం*
# *[[విరిసిన వెన్నెల|అప్పుడు నిలవు]]*
# *విడివెల్లి*
# *భాగ పిరివినై*

### తెలుగు
# *[[కలసి ఉంటే కలదు సుఖం]]* (డాన్సర్)
# *[[నర్తనశాల]]* (ఊర్వశి)
# *[[తల్లి ఇచ్చిన ఆజ్ఞ]]*
# *[[మాయామశ్చీంద్ర (1961 సినిమా)|మాయామశ్చీంద్ర]]*
# *[[ఆదర్శ వీరులు]]*
# *[[పెళ్ళి కాని పిల్లలు (1961 సినిమా)|పెళ్ళి కాని పిల్లలు]]*

## మూలాలు

వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:1944 జననాలు
వర్గం:2016 మరణాలు
వర్గం:తెలుగు సినిమా నటీమణులు
మాన్వితా కామత్

**మాన్వితా కామత్**, కన్నడ సినిమా నటి. రేడియో మిర్చిలో రేడియో జాకీగా పనిచేసిన మాన్వితా 2015లో దునియా సూరి దర్శకత్వం వహించిన *కెండసంపిగే* అనే కన్నడ సినిమా ద్వారా సినిమారంగంలోకి ప్రవేశించింది.

## తొలి జీవితం
మాన్వితా 1992, ఏప్రిల్ 13న హరీష్ కామత్ - సుజాత కామత్ దంపతులకు కర్ణాటకలోని మంగళూరులో జన్మించింది. చిక్కమగళూరులోని కలసాలో ప్రాథమిక విద్య, తరువాత శారద పియు కళాశాలలో డిగ్రీ విద్యను పూర్తిచేసింది. మంగళూరులోని సెయింట్ అలోసియస్ కళాశాల నుండి జర్నలిజం, యానిమేషన్, ఆంగ్ల సాహిత్యంలో పట్టభద్రురాలైంది. మంగళూరులోని  రేడియో మిర్చి ఒక సంవత్సరానికి పైగా పనిచేసింది, ఖిలాడీ 983 అనే పేరుతో ఒక షోను నిర్వహించింది.

## వృత్తిరంగం
మాన్విత చిన్నప్పుడే భాస్కర్ నెల్లితీర్థ జానపద నాటక బృందంలో చేరి అనేక నాటక ప్రదర్శనల్లో పాల్గొన్నది. కళాశాలలో కన్నడ సంఘానికి కార్యదర్శిగా కూడా పనిచేసింది. దునియా సూరి దర్శకత్వం వహించిన *కెండసంపిగే*  సినిమాకు ఆడిషన్స్‌ ద్వారా ప్రధాన పాత్రకు ఎంపికయింది. విక్కీ వరుణ్ సరసన గౌరీ శెట్టిగా నటించిన ఈ సినిమావాణిజ్యపరంగా విజయవంతమైంది. హ్యాట్రిక్ హీరో కలిసి టగరు సినిమాలో నటించింది.

## సినిమాలు

## అవార్డులు, సన్మానాలు

## మూలాలు

## బయటి లింకులు
* మాన్వితా వెబ్సైట్ 
* 

వర్గం:1992 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:కన్నడ సినిమా నటీమణులు
రంజనీ రాఘవన్

**రంజనీ రాఘవన్**, కన్నడ సినిమా, టీవి నటి, రచయిత్రి, దర్శకురాలు. *పుట్టా గౌరీ మదువే అనే [[కన్నడ భాష|కన్నడ]] టీవీ సీరియల్* లో తన పాత్రకు మంచి గుర్తింపు వచ్చింది.

## జననం
రంజనీ 1994లో కర్ణాటక రాష్ట్రంలో జన్మించింది. 

## వృత్తిరంగం
పౌరాణిక సీరియల్ కేళది చెనమ్మలో నాగవేణి అనే చిన్న పాత్రతో తన నటనా జీవితాన్ని ప్రారంభించిప రంజనీ, ఆకాశదీప సీరియల్‌లో కథానాయిక సోదరి పాత్రలో నటించింది. ఆ తర్వాత పుట్టగౌరి మదువే అనే సీరియల్‌లోని పాత్రతో గుర్తింపు పొందింది.

ఇస్ట దేవతే సీరియల్‌కి క్రియేటివ్ డైరెక్టర్‌గా పనిచేసింది, మలయాళం సీరియల్ పౌర్ణమి థింకల్‌లో నటించింది. *రాజహంస* సినిమాలో కూడా ఆమె నటించింది.

## సినిమాలు

### టెలివిజన్

## మూలాలు

వర్గం:1994 జననాలు
వర్గం:జీవిస్తున్న ప్రజలు
సావ్జీ ధోలాకియా

**సావ్జీ ధంజీ ధోలాకియా** (జననం 12 ఏప్రిల్ 1962) ఒక భారతీయ వ్యాపారవేత్త. వజ్రాల తయారీ, ఎగుమతి సంస్థ అయిన హరి కృష్ణ ఎక్స్ పోర్ట్స్ వ్యవస్థాపకుడు, చైర్మన్. ఆయనకు 2022లో పద్మశ్రీ పురస్కారం లభించింది.

## జీవిత చరిత్ర
సావ్జీ ధోలాకియా గుజరాత్ లోని అమ్రేలీ జిల్లా దుధలాలో ఒక రైతు కుటుంబంలో జన్మించారు. అతను 4వ తరగతి వరకు చదువుకున్నాడు, 13 సంవత్సరాల వయస్సులో మానేశాడు. సూరత్ లో తన పినతండ్రి వజ్రాల వ్యాపారంలో చేరాడు. తరువాత అతని సోదరులు హిమ్మత్, తులసి కూడా అతనితో చేరారు. వారు 1984 లో వజ్రాల వ్యాపారాన్ని స్థాపించారు. వారి చిన్న సోదరుడు ఘనశ్యామ్ వారితో కలిసి 1992లో ముంబైలో వజ్రాల ఎగుమతి కార్యాలయాన్ని ప్రారంభించాడు. కంపెనీ 2014 నాటికి 6500 మంది ఉద్యోగులతో పెరిగి ప్రధాన వజ్రాల ఎగుమతి సంస్థగా మారింది. 

అతని నికర విలువ 2017 లో 38 మిలియన్ డాలర్లుగా అంచనా వేయబడింది. 

తమ సంస్థలో పనిచేసే ఉద్యోగుల పట్ల ఆయన వైఖరి విభిన్నంగా ఉండటంతో పలు మార్లు వార్తల్లో నిలిచాడు. 2014 లో తమ సంస్థ అభివృద్ధిలో పాలు పంచుకున్నందుకు గాను 491 మందికి కార్లు, 207 మందికి ఇళ్ళు కొనుగోలు చేయడానికి సహాయం, 570 మందికి నగలు బోనసుగా అందించాడు.

## అవార్డులు

* పద్మశ్రీ పురస్కారం (2022)

## మూలాలు

వర్గం:జీవిస్తున్న ప్రజలు
వర్గం:1962 జననాలు
వర్గం:పద్మశ్రీ పురస్కార గ్రహీతలు
లింగంపల్లి ఎల్లమ్మ జాతర

**లింగంపల్లి ఎల్లమ్మ జాతర**లో రేణుక ఎల్లమ్మ దేవత ప్రధాన దైవంగా పూజలందుకుంటుంది. ప్రతి సంవత్సరం ఈ జాతర మాఘమాసంలో వచ్చే మొదటి మంగళవారం నాడు మొదలై ఐదు వారాల పాటు జరుగుతుంది. కొలిచిన వారికి కొంగు బంగారు దైవంగా లింగంపల్లి ఎల్లమ్మ దేవత ప్రసిద్ధి చెందింది.

## జాతర స్థలం

నారాయణపేట జిల్లా లోని నారాయణపేట మండలానికి చెందిన లింగంపల్లి అనే గ్రామంలో ఈ జాతర జరుగుతుంది. ఇది నారాయణపేటకు 18 కిలోమీటర్ల దూరంలో, కొల్లంపల్లికి 3 కిలోమీటర్ల దూరంలో ఉంది. ఈ ఆలయాన్ని కొల్లంపల్లి గ్రామానికి చెందిన భక్తులు నిర్మించారు. ఈ జాతర జరుపుకోడానికి కర్ణాటక, మహారాష్ట్ర, గుజరాత్ వంటి మొదలైన రాష్ట్రాల నుండి కూడా భక్తులు వస్తారు. ఈ గ్రామానికి కొంత దూరంలో ఉన్న జాజాపూర్, నారాయణపేట ప్రాంతాల్లో కూడా ఎల్లమ్మ ఆలయాలు ఉన్నాయి ఆ ప్రదేశాల్లో కూడా ఈ జాతర ఐదు వారాల పాటు జరుపుతారు. అన్ని గ్రామాల్లో ఉన్న ప్రజలు ఈ ఐదు వారాల్లో ఏదో ఒక మంగళవారం కుటుంబ సభ్యులతో కలిసి జాతర స్థలానికి చేరుకొని రోజంతా అక్కడ గడుపుతారు.

ఇక్కడి ఆలయం చాలా సాధారణంగా చుట్టూ ప్రహరీ గోడ ఉండి, మధ్యలో ప్రధాన ఆలయం ఉంటుంది. ఆలయ ప్రధాన మందిరంలో ప్రధాన మూర్తి కొలువై ఉన్న ప్రదేశంలో పైకప్పు ఉండదు. కేవలం పరిసరాల్లో ఉన్న వేపచెట్టు మాత్రమే పైన కనిపిస్తూ ఉంటుంది. ఆలయ ప్రహరీ గోడకు, ప్రధాన ఆలయానికి మధ్య కోపంతో గండ్ర గొడ్డలిని చేతబట్టిన పరుశరాముడి విగ్రహం కూడా ఉంటుంది.

## జాతర కాలం
ప్రతి సంవత్సరం మాఘమాసంలో వచ్చే మొదటి మంగళవారం నాడు ఈ జాతర ఉత్సవాలు ప్రారంభం అవుతాయి. ఇలా ఐదు వారాలపాటు ఈ ఉత్సవాలు జరుగుతాయి. ప్రతి మంగళవారం నాడు ప్రత్యేక పూజలు, వేడుకలు జరుపుతారు.
## స్థల పురాణం
భాగవత పురాణం ప్రకారం క్షత్రియుడైన పరుశరాముడు తన తల్లి అయిన రేణుక ఎల్లమ్మకు తపస్సు చేసుకోడానికి వెళ్లిన తండ్రి జమదగ్ని జాడ తెలుపమని అడుగుతాడు. ఎంత వేడుకున్నా ఎల్లమ్మ తన భర్త జాడ చెప్పకపొవడంతో కోపోధ్రిక్తుడైన పరుశరాముడు తన గండ్ర గొడ్డలితో తన తల్లి ఎల్లమ్మ తలను చేధిస్తాడు. తదనంతరం రేణుక ఎల్లమ్మ తల్లి తల ఈ లింగంపల్లి ప్రాంతంలో వచ్చి పడిందని ఇక్కడి స్థల పురాణం చెబుతుంది.
### బోనాల ప్రత్యేకత
ఇక్కడి స్థల పురాణం ప్రకారం ఒకరోజు రేణుక ఎల్లమ్మ భర్త జమదగ్ని మహర్షి జపం చేస్తూ ఉంటాడు. ఆ సమయంలో అతనికి ఆకలి వేస్తుంది తద్వారా భార్య ఎల్లమ్మకు బోనాలు చేసుకొని ఆహారం తీసుకొని రమ్మని సమాచారం పంపుతాడు. భర్త మాట విన్న ఎల్లమ్మ ఏడు కుండల్లో ఆహారం నింపుకొని ఒకదానిపై ఒకటి పెట్టి తలపై ఉంచుకొని అడవిలో ప్రయాణిస్తూ ఉండగా, మాయావి కార్తికేయ అనే రాక్షసుడు జమదగ్ని మహర్షి జపాన్ని భగ్నం చేయాలన్న ఉద్దేశంతో, అతనికి బాగా ఆకలి వేయాలన్న ఉద్దేశంతో ఎల్లమ్మ తీసుకొస్తున్న బోనాలను ఎలాగైనా ఆపాలని భిక్షగాడి రూపంలో వచ్చి ఆకలి ఆకలి అంటూ వేడుకుంటాడు. చాలా సేపటికి ఎల్లమ్మ కరుణతో, జాలితో తన భర్త కోసం తీసుకెళ్తున్న బోనాలను మాయవి కార్తికేయునికి ఇచ్చేస్తుంది, తదనంతరం నిజాన్ని తెలుసుకొని బాధపడ్డ ఎల్లమ్మకు తన భక్తులు బోనాలు తెచ్చి ఇచ్చి సహాయం చేశారు. ఈ సంఘటన నేటి వరకూ ఒక ఆచారంగా కొనసాగుతుంది.

## ఆచారాలు
రేణుక ఎల్లమ్మ దేవతకు జాతర సమయంలో బోనాలు, జంతు బలులు చేయడం ఇక్కడి ప్రధాన ఆచారం.

జాతరలో ప్రధాన ఘట్టం మొదటి మంగళవారం పెద్ద బోనంకుండ ఊరేగింపును విశేషంగా నిర్వహించడం ఇక్కడి భక్తుల ఆనవాయితీ. ముఖ్యంగా అమ్మవారి భక్తురాలైన సాయమ్మ నోటికి తాళం వేసే ఘట్టం అత్యంత ప్రసిద్ధి చెందింది. గవ్వల దండను సాయమ్మ మెడలో వేసి ముఖానికి బొట్లు పెట్టి నోటికి తాళం వేసి దేవాలయం చుట్టూ ప్రదక్షణ చేయిస్తారు. పెద్ద బోనం కుండ తిరిగే సమయంలోనే చిన్న పిల్లలకు బండారు (పసుపు) వేస్తే మళ్లీ ఏడాది వరకు ఏ విధమైన వ్యాధులు వ్యాపించవనేది భక్తుల నమ్మకం.
## మూలాలు


వర్గం:జాతరలు
వర్గం:తెలంగాణ సంస్కృతి
వర్గం:నారాయణపేట జిల్లా
వర్గం:జానపద సాహిత్యం
ప్రవీణ్ కుమార్ సోబ్తీ

**ప్రవీణ్‌ కుమార్‌ సోబ్తీ** (1947 డిసెంబరు 6 - 2022 ఫిబ్రవరి 7) భారతదేశానికి చెందిన హ్యామర్‌, డిస్క్‌త్రో క్రీడాకారుడు, రాజకీయ నాయకుడు, సినిమా నటుడు.
## క్రీడా జీవితం
ప్రవీణ్ కుమార్ 1966 బ్యాంకాక్‌ ఆసియా క్రీడల్లో డిస్కస్‌ త్రోలో చాంపియన్‌గా నిలిచి, హ్యామర్‌ త్రోలో కాంస్యం పతకం గెలిచాడు. ఆయన 1966లో కింగ్‌స్టన్‌లో జరిగిన కామన్వెల్త్‌ క్రీడల్లో హ్యామర్‌ త్రోలో పతకం గెలిచాడు. ప్రవీణ్ కుమార్ 1970 బ్యాంకాక్‌ ఆసియా క్రీడల్లో డిస్కస్‌ త్రో ఈవెంట్‌లో చాంపియన్‌గా, 1974 టెహ్రాన్‌ ఆసియా క్రీడల్లో రజతం పతకం సాధించాడు. ఆయన 1968 మెక్సికో, 1972 మ్యూనిక్‌ ఒలింపిక్స్‌ క్రీడల్లో భారత్‌ తరపున ప్రాతినిధ్యం వహించాడు. 
## సినీరాజకీయ జీవితం
ప్రవీణ్‌ కుమార్‌ 1981లో సినీరంగంలోకి నటుడిగా అడుగుపెట్టి 1990వ దశకంలో దూరదర్శన్‌లో ప్రసారమైన పౌరాణిక ధారావాహిక కార్యక్రమం ‘మహాభారత్‌’లో పంచ పాండవుల్లో భీముడిగా నటించి మంచి గుర్తింపునందుకున్నాడు. ఆయన 2013లో రాజకీయాల్లో ప్రవేశించి ఆమ్‌ ఆద్మీ పార్టీ తరఫున ఢిల్లీలోని వాజిర్‌పూర్‌ అసెంబ్లీ నియోజకవర్గం నుండి పోటీ చేసి ఓడిపోయి ఆ తర్వాత బీజేపీలో చేరాడు.
## మరణం
ప్రవీణ్‌ కుమార్‌ గుండెపోటుతో రావడంతో 2022 ఫిబ్రవరి 7న న్యూఢిల్లీలోని తన స్వగృహంలో మరణించాడు. ఆయనకు భార్య, కుమార్తె ఉన్నారు.

## మూలాలు

వర్గం:1947 జననాలు
వర్గం:2022 మరణాలు
అల్లు వెంకట సత్యనారాయణ

**అల్లు వెంకట సత్యనారాయణ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన పాలకొల్లు నియోజకవర్గం నుండి నాలుగుసార్లు ఎమ్మెల్యేగా గెలిచాడు.
## రాజకీయ జీవితం
:

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వంకా సత్యనారాయణ

**వంకా సత్యనారాయణ,** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అతను పెనుగొండ నియోజకవర్గం నుండి మూడుసార్లు ఎమ్మెల్యేగా గెలిచాడు.
## రాజకీయ జీవితం
వంకా సత్యనారాయణ విద్యార్థి దశ నుంచే స్వాతంత్ర్యోద్యమ పోరాటంలో పాల్గొన్నాడు. అతను 1942 క్విట్‌ ఇండియా ఉద్యమంలో పాల్గొని అరెస్టు అయ్యాడు. వంక సత్యనారాయణ 1942లో సీపీఐ పార్టీలో చేరి 1962లో జరిగిన అసెంబ్లీ ఎన్నికల్లో పెనుగొండ నియోజకవర్గం నుంచి సీపీఐ అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. అతను తరువాత 1972,1994లో ఎమ్మెల్యేగా గెలిచాడు.
## మరణం
వంకా సత్యనారాయణ తణుకులోని అతను స్వగృహంలో అనారోగ్యంతో బాధపడుతూ 2018 అక్టోబరు 26న మరణించాడు. అతనుకు భార్య వంక నాగమణి, కుమారులు డా. వంక రామదాస్‌, వంక రవీంద్రనాథ్‌, వంక మోహన రావు కుమార్తెలు అరుణ, లక్ష్మి ఉన్నారు.

## మూలాలు

వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1972)
వర్గం:ఆంధ్రప్రదేశ్ శాసన సభ్యులు (1994)
వల్లూరి నారాయణ రావు

**వల్లూరి నారాయణ రావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆలమూరు నియోజకర్గం నుండి రెండుసార్లు ఎమ్మెల్యేగా గెలిచాడు.
## రాజకీయ జీవితం
వల్లూరి నారాయణ రావు  1981లో జరిగిన మున్సిపల్ ఎన్నికల్లో పోటీ చేసి ఓడిపోయాడు. ఆయన 1983లో తెలుగుదేశం పార్టీలో చేరి 1983లో జరిగిన ఎన్నికల్లో ఆలమూరు నియోజకర్గం నుంచి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి వాలిన సూర్యభాస్కరరావు పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. వల్లూరి నారాయణ రావు  1985 జరిగిన ఎన్నికల్లో తిరిగి పోటీ చేసి రెండోసారి ఎమ్మెల్యేగా ఎన్నికయ్యాడు. ఆయన 1989 ఎన్నికల్లో టీడీపీ తరపున, 1994 ఎన్నికల్లో తెలుగుదేశం పార్టీ నుండి టికెట్ దక్కకపోవడంతో స్వతంత్ర అభ్యర్థిగా పోటీ చేసి ఓడిపోయాడు.

వల్లూరి నారాయణ రావు తరువాత కొంతకాలం టీడీపీకి దూరంగా ఉంది తిరిగి అనంతరం పార్టీలో చేరి పార్టీ కార్యక్రమాల్లో చురుగ్గా పాల్గొంటూ నూతనంగా ఏర్పాటైన మండపేట నియోజకవర్గం నుండి పోటీ చేసిన తెలుగుదేశం పార్టీ అభ్యర్థి వేగుళ్ళ జోగేశ్వరరావు గెలుపులో కీలకంగా పని చేశాడు.

## మరణం
వల్లూరి నారాయణ రావు 2021 డిసెంబర్ 1న అనారోగ్యంతో బాధపడుతూ మరణించాడు. ఆయనకు భార్య, కుమారుడు, కుమార్తె ఉన్నారు. 
## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
సుహాసిని గంగూలి

**సుహాసిని గంగూలి** ( 1909 ఫిబ్రవరి 3 - 1965 మార్చి 23) భారత స్వాతంత్ర్య ఉద్యమంలో పాల్గొన్న భారతీయ మహిళా స్వాతంత్ర్య సమరయోధురాలు.
 
## జీవితవిశేషాలు
గంగూలి 1909 ఫిబ్రవరి 3న బ్రిటిష్ ఇండియాలోని బెంగాల్‌లోని ఖుల్నాలో అభినాశ్చంద్ర గంగూలి, సరళా సుందరా దేవి దంపతులకు జన్మించారు. వారి కుటుంబం బెంగాల్‌లోని ఢాకాలోని బిక్రంపూర్‌కు చెందినది. ఆమె 1924లో ఢాకా ఈడెన్ స్కూల్ నుండి మెట్రిక్యులేషన్ పాసైంది. ఇంటర్మీడియట్ ఆఫ్ ఆర్ట్స్ చదువుతున్నప్పుడు, ఆమె చెవిటి, మూగ పాఠశాలలో ఉపాధ్యాయ ఉద్యోగం సంపాదించి కోల్‌కతాకు వెళ్లింది. కోల్‌కతాలో ఉంటూనే, కళ్యాణి దాస్, కమలా దాస్‌గుప్తాతో పరిచయం ఏర్పడింది. వారు ఆమెను **జుగంతర్ పార్టీ**కి పరిచయం చేశారు.అటుపై ఆమె **ఛత్రీ సంఘ** సభ్యురాలైంది. అక్కడ ఆమెకు 1929 విప్లవకారుడు రాశిక్ దాస్‌తో పరిచయం ఏర్పడింది. బ్రిటీష్ ప్రభుత్వం ఆమె కార్యకలాపాలను తెలుసుకున్నప్పుడు ఆమె ఫ్రెంచ్ భూభాగంలో ఉన్న చందన్‌నగర్‌లో ఆశ్రయం పొందింది.

1930 ఏప్రిల్ 18న చిట్టగాంగ్ ఆయుధశాల దాడి తరువాత, ఛత్రీ సంఘ నాయకుల సూచన మేరకు, భార్యాభర్తల వేషధారణలో ఉన్న చంత్రి సంఘల నాయకులకు గంగూలి ఆశ్రయం కల్పించారు. 1930 సెప్టెంబరు 1న, బ్రిటిష్ పోలీసులు వారి ఇంటిపై దాడి చేశారు. ఆ దాడిలో కొందరు చత్రీ సంఘనాయకులు తుపాకీ కాల్పుల్లో మరణించారు. గంగూలిని బ్రిటీష్ పోలీసుల చేతిలో పట్టుబడింది. అయితే వారు కొద్దిసేపటికే ఆమెను విడుదలచేశారు.

ఆమె 1932 బెంగాల్ గవర్నర్ స్టాన్లీ జాక్సన్‌ను హత్య చేయడానికి ప్రయత్నించిన బీనా దాస్‌తో సంబంధం కలిగి ఉంది. అందువలన బెంగాల్ క్రిమినల్ లా అమెండ్‌మెంట్ (BCLA) చట్టం ప్రకారం, గంగూలి 1932 నుండి 1938 వరకు బందీగా చేయబడింది. కొంతకాలానికి ఆమె విడుదలైన తర్వాత, ఆమె భారత కమ్యూనిస్ట్ ఉద్యమంలో పాల్గొన్నది. ఆమె కమ్యూనిస్ట్ పార్ట్ ఆఫ్ ఇండియా యొక్క మహిళా ఫ్రంట్‌కు జోడించబడింది. కమ్యూనిస్ట్ పార్టీ ఆఫ్ ఇండియా పాల్గొననందున ఆమె క్విట్ ఇండియా ఉద్యమంలో పాల్గొననప్పటికీ, ఆమె తన కాంగ్రెస్ సహచరులకు సహాయం చేసింది. క్విట్ ఇండియా ఉద్యమ కార్యకర్త హేమంత తరఫ్దార్‌కు ఆశ్రయం ఇవ్వడంతో ఆమె 1942, 1945 మధ్య మళ్లీ జైలులో నిర్బంధించబడింది. గంగూలికి కమ్యూనిజంతో ఉన్న అనుబంధం కారణంగా 1948 పశ్చిమ బెంగాల్ భద్రతా చట్టం కింద 1948, 1949లో చాలా నెలలు జైలు శిక్ష అనుభవించారు.

గంగూలి తన జీవితాంతం సామాజిక పోరాటంలో పాల్గొన్నారు. 1965లో రోడ్డు ప్రమాదం కారణంగా కోల్‌కతాలోని పీజీ ఆస్పత్రిలో చేరారు. కానీ నిర్లక్ష్యం కారణంగా, ఆమె ధనుర్వాతం బారిన పడి 1965 మార్చి 23న మరణించింది.

## మూలాలు

* ఆంగ్ల వికిపీడియా Suhasini Ganguly ఆధారంగా అనువాదించబడింది.
సుమన్ రంగనాథన్

**సుమన్ రంగనాథన్**, భారతీయ మోడల్, నటి. కన్నడ, బెంగాలీ, తమిళం, తెలుగు, మలయాళం, హిందీ సినిమాలలో నటించింది. 

## జననం
సుమన్ రంగనాథ్ కర్ణాటకలోని తుమకూరులో జన్మించింది.

## వ్యక్తిగత జీవితం
2005లో సినీ నిర్మాత బంటీ వాలియాలో సుమన్ రంగనాథన్ వివాహం జరిగింది. 2007లో వాళ్ళిద్దరు విడిపోయారు. తరువాత 2019 జూన్ 3న కర్ణాటకలోని కొడుగు జిల్లాకు చెందిన వ్యాపారవేత్త సజన్ చిన్నప్పను వివాహం చేసుకుంది.

## సినిమారంగం
1989లో శంకర్ నాగ్‌తో కలిసి *సీబీఐ శంకర్* అనే కన్నడ సినిమాలో తొలిసారిగా నటించింది. ఆ తర్వాత, *బాల హోంబాలే* (1989), *డాక్టర్ కృష్ణ* (1989) *శాంత శిశునాల షరీఫా* (1990), *నమ్మూర హమ్మెర* (1990) వంటి సినిమాలలో నటించింది.

1990లో *పుదు పాటు* అనే సినిమాతో తమిళ సినిమారంగంలోకి అరంగేట్రం చేసింది. ఆ తర్వాత, *పెరుమ్ పుల్లి* (1991), మానగర *కావల్* (1991), *కురుంబుక్కారన్* (1991), *ఉన్నై వాజ్తి పాడుగిరెన్* (1992), *[[కోనసీమ మొనగాడు|మెట్టుపట్టి మిరాసు]]* (1994), *ముదల్* ఉదయమ్ (1995) వంటి అనేక తమిళ సినిమాలలో నటించింది.

1996లో *ఫరేబ్* సినిమాతో బాలీవుడ్ లోకి ప్రవేశించింది. 1999లో *ఆ అబ్ లౌట్ చలెన్,* 2003లో *బాగ్‌బాన్‌* సినిమాలలో నటించింది.

తెలుగులో 1990లో *[[20వ శతాబ్దం (సినిమా)|20వ శతాబ్దం*]], *[[పద్మావతీ కళ్యాణం]]*, 2021లో *[[బావ నచ్చాడు|బావ నచ్చాడు*]], 2021లో *[[కపటధారి]]* వంటి సినిమాలలో నటించింది.

2007లో మిస్టర్ ఇండియా వరల్డ్ పోటికి న్యాయనిర్ణేతగా, కలర్స్ కన్నడ ఛానల్ లో ప్రసారమయిన *తకడిమిత* అనే కన్నడ రియాల్టీ షోకి న్యాయనిర్ణేత వ్యవహరించింది.

కొంతకాలం సినిమాలకు విరామం తీసుకున్న తర్వాత, 2013లో *అరంభం* అనే తమిళ సినిమాలో, 2016లో *నీర్* దోసె. 2019లో *కావలుదారి* వంటి సినిమాలలో నటించింది.

## మూలాలు

## బయటి లింకులు
* 

వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు